రీస్ విథర్‌స్పూన్
లౌరా జీన్నీ రీస్ విథర్‌స్పూన్ (22 మార్చి 1976న జననం) చాలా వరకు రీస్ విథర్‌స్పూన్ గానే ఆమె సుపరిచితురాలు. ఆమె ఒక అమెరికా నటి మరియు చలనచిత్ర నిర్మాత. 1998లో "ఓవర్‌నైట్ డెలివరీ", "ప్లెజంట్‌విల్లే" మరియు "ట్విలైట్" అనే మూడు చిత్రాల్లో ఆమె నటించింది. మరుసటి ఏడాది విమర్శకుల ప్రశంసలు సైతం అందుకున్న "ఎలక్షన్" చిత్రంలో విథర్‌స్పూన్ నటించింది. ఆ చిత్రం ద్వారా ఆమె గోల్డెన్ గ్లోబ్ అవార్డుకు ఎంపికయింది. కాసుల వర్షం కురిపించిన "లీగల్లీ బ్లాండ్" చిత్రంలో పోషించిన "ఎల్లీ వుడ్స్" పాత్ర ద్వారా 2001లో ఆమె నటనా జీవితం ఓ కొత్త మలుపు తిరిగింది. అలాగే 2002లో ఆమె నటించిన "స్వీట్ హోమ్ అలబామా" చిత్రం ఆమెకు ఇప్పటివరకు భారీ వ్యాపార విజయం సాధించిపెట్టినదిగా నిలిచింది. ఇక 2003లో ఆమె తిరిగి ప్రముఖ నటిగా మరియు ఎగ్జిక్యూటివ్ ప్రొడ్యూసర్‌గా అవతరించింది."" 2005లో "వాక్ ది లైన్" చిత్రంలో జూన్ కార్టర్ క్యాష్ పాత్రకు ఆమె ప్రపంచ దృష్టిని ఆకర్షించి, పలువురి ప్రశంసలు అందుకుంది. అందులో ప్రధాన పాత్రధారిణిగా నటించిన ఆమె ఉత్తమ నటిగా అకాడెమీ అవార్డు, గోల్డెన్ గ్లోబ్, BAFTA మరియు స్క్రీన్ యాక్టర్స్ గైల్డ్ అవార్డులను గెలుచుకుంది.
విథర్‌స్పూన్ నటుడు మరియు "క్రుయెల్ ఇంటెన్షన్స్" చిత్రంలో సహనటుడు రియాన్ ఫిలిప్పీని 1999లో వివాహం చేసుకుంది. వారికి అవా మరియు డీకన్ అనే ఇద్దరు పిల్లలున్నారు. ఈ జంట 2006 ఆఖర్లో విడిపోయి, అక్టోబరు, 2007లో విడాకులు తీసుకుంది.
విథర్‌స్పూన్‌కు టైప్ ఎ ఫిల్మ్స్ అనే నిర్మాణ సంస్థ ఉంది. అంతేకాక ఆమె పిల్లలు మరియు మహిళల అధివక్తృత్వ సంస్థల కార్యక్రమాల్లో చురుగ్గా పాల్గొనేది. చిల్డ్రన్స్ డిఫెన్స్ ఫండ్ (CDF) బోర్డులోనూ ఆమె పనిచేసింది. అలాగే 2007లో అవాన్ ప్రాడక్ట్స్ ప్రపంచ ప్రచారకర్తగా నియమించబడిన ఆమె అవాన్ ఫౌండేషన్ గౌరవ అధ్యక్షురాలి పదవిని కూడా చేపట్టింది.
విథర్‌స్పూన్ లూసియానాలోని న్యూ ఆర్లీన్స్‌లో ఉన్న మునుపటి సదరన్ బాప్టిస్ట్ హాస్పిటల్ (ప్రస్తుతం ఓచెస్నర్ బాప్టిస్ట్ మెడికల్ సెంటర్గా పిలవబడుతోంది)లో జన్మించింది. న్యూ ఆర్లీన్స్‌లో ఆమె తల్లిదండ్రులు ఉండేవారు. ఆమె తండ్రి తులానీ యూనివర్శిటీ వైద్య పాఠశాల విద్యార్థి. ఆమె తండ్రి జాన్ విథర్‌స్పూన్ జార్జియా సంతతికి చెందిన చెవి, గొంతు వైద్య నిపుణుడు. అతను అంతకుముందు U.S. సైనిక దళం యొక్క లెఫ్ట్‌నెంట్ కొలెనల్‌గా పనిచేశాడు. ఆమె తల్లి బెట్టీ (రీస్ వంశమునకు చెందినది) హర్రిమన్, టెన్నెస్సీలో జన్మించింది. శిశు ఆరోగ్య సంరక్షణలో Ph.D. పూర్తిచేసిన ఆమె వాండర్‌బిల్ట్ యూనివర్శిటీలో నర్సింగ్ ప్రొఫెసర్‌గా పనిచేసింది. తాను ప్రిన్స్‌టన్ యూనివర్శిటీ ఆరో అధ్యక్షుడు మరియు అమెరికా సంయుక్తరాష్ట్రాల స్వరాజ్య ప్రకటన సంతకదారుయైన స్కాట్లాండ్ సంతతికి చెందిన జాన్ విథర్‌స్పూన్ వంశానికి చెందినదానినని విథర్‌స్పూన్ తెలిపింది. ఆమె చేసిన వంశావళి సంబంధ ప్రకటనపై ఎప్పుడూ ఆరా తీయలేదు. ఎందుకంటే విథర్‌స్పూన్ తండ్రి జర్మనీలోని వీస్‌బాదెన్లో U.S. సైన్యంలో పని చేసేవాడు. చిన్న వయసులో ఉండగా ఆమె అక్కడ నాలుగేళ్ల పాటు నివసించింది. U.S.కు తిరిగొచ్చిన తర్వాత నాష్‌విల్లే, టెన్నెస్సీలో ఆమె స్థిరపడింది. బాల్యంలో అక్కడ గడిపిన ఆమె 
ఎపిస్కోపల్ చర్చ్ సభ్యురాలిగా కూడా ఎదిగింది.
విథర్‌స్పూన్‌ ఏడేళ్ల ప్రాయంలో పుష్పపరీక్షకులకు సంబంధించిన బుల్లితెర వాణిజ్య ప్రకటనల ఫ్యాషన్ మోడల్‌గా ఎంపికయింది. నటనలో శిక్షణ తీసుకోవడానికి అదే ఆమెను ప్రోత్సహించింది. పదకొండేళ్ల ప్రాయంలో టెన్-స్టేట్ ట్యాలెంట్ ఫెయిర్‌లో ఆమె ప్రథమ స్థానం సంపాదించింది. పాఠశాలలో చదువుతున్నప్పుడు విథర్‌స్పూన్ మంచి మార్కులు సంపాదించేది. ఆమెకు పుస్తక పఠనంపై ఎక్కువ ఆసక్తి ఉండేది. అంతేకాక ఆమె తనకు తానుగా "లెక్కకు మించి పుస్తకాలు చదివే తెలివితక్కువ దద్దమ్మ"గా అభివర్ణించుకునేది. పుస్తక పఠన అభిరుచిపై ఆమె ఇలా ప్రస్తావించింది. "బుక్‌స్టోర్‌లో అడుగుపెట్టగానే నేను వెర్రిదాన్నవుతాను. ఒక్కసారిగా నా గుండె చప్పుడు పెరుగుతుంది. ఎందుకంటే అన్ని కొనాలని నేను ఉబలాటపడుతాను." విథర్‌స్పూన్ హార్డింగ్ అకాడెమీ మాధ్యమిక పాఠశాలకు వెళ్లేది. టెన్నెస్సీలోని నాష్‌విల్లేలో ఉన్న ప్రతిష్ఠాత్మక అఖిల బాలికల హార్పెత్ హాల్ స్కూల్లో డిగ్రీ చేసింది. ఆ సమయంలో ఆమె చీర్‌లీడర్ కూడా. అలాగే ఆమె స్టాన్‌ఫోర్డ్ యూనివర్శిటీలోని ఆంగ్ల సాహిత్య విభాగంలో విద్యార్థిగా చేరింది. అయితే ఏడాది చదువు పూర్తయిన తర్వాత నటనా జీవితాన్ని ప్రారంభించడానికి ఆమె స్టాన్‌‌ఫోర్డ్‌ను విడిచిపెట్టింది.
"ప్రామాణిక దక్షిణ ఆచారవ్యవహారాల"ను పొందినందుకు విథర్‌స్పూన్ గర్వపడింది. అది ఆమెకు "ఒక కుటుంబం మరియు సంప్రదాయ అనుభూతి"నిచ్చిందని ఆమె చెప్పినట్లు తెలిసింది. అంతేకాక ఆమె ఈ విధంగా కూడా అంది. "మనుషుల మనోభావాల పట్ల విశ్వాసం, విధేయత, జవాబుదారీతనంతో ఉండాలని మరియు నీవు జీవితంలో పొందిన దానిని ఎప్పుడూ గుడ్డిగా స్వీకరించవద్దు." విథర్‌స్పూన్ తనను "బహుళ-సాధకురాలు"గా అభివర్ణించుకునేది. ఆమెకు "లిటిల్ టైప్ ఎ" అనే ముద్దు పేరును ఆమె తల్లిదండ్రులు పెట్టారు. "ఇంటర్వూ" సంచికతో ఆమె తన ప్రారంభ విజయాల గురించి ఈ విధంగా పంచుకుంది. "నేను దేనినీ అసాధారణమైనదిగా భావించను. బహుశా నేను స్థిరచిత్తంతో ఉండాలని మరియు గాలిలో తేలిపోకూడదనే ఉద్దేశ్యంతోనే అలాంటి వైఖరిని అలవాటు చేసుకుని ఉండొచ్చు. మహిళలు పెక్కు విజయాలు సాధించిన వాతావరణంలో నేను పెరిగాను. ఒకవేళ వారు సాధించకపోతే, దానికి కారణం సమాజం వారిని కట్టడి చేయడమే."
1990లో "ది మ్యాన్ ఇన్ ది మూన్" చిత్రంలో ఒక చిన్న పాత్ర కోసం విథర్‌స్పూన్ తన మిత్రులతో కలిసి నటీనటుల ఎంపిక పరీక్ష (ఆడిషన్‌)కు హాజరయింది. అందులో ఆమె అందులో తన పక్కింట్లో ఉండే 17 ఏళ్ల అబ్బాయితో తొలిసారిగా ప్రేమలో పడే 14 ఏళ్ల దేశీ అమ్మాయి డానీ ట్రాంట్‌‌గా ప్రధాన పాత్రకు ఎంపికయింది. అందులో ఆమె కనబరిచిన నటన "మరిచిపోలేని విధంగా" ఉందని "వెరైటీ" సంచిక అభివర్ణించింది. విమర్శకుడు రోజర్ ఎబర్ట్ ఇలా వ్యాఖ్యానించాడు, "ఆమె తొలి ముద్దు నేను ఇప్పటివరకు ఒక సినిమాలో చూసిన లఘు సన్నివేశాల్లో ఒకటి." ఈ పాత్ర ద్వారా విథర్‌స్పూన్ ఉత్తమ యువ నటిగా యంగ్ ఆర్టిస్ట్ అవార్డుకు ఎంపికయింది. ఆ ఏడాది తర్వాత డైనీ కీటన్ దర్శకత్వం వహించిన "వైల్డ్‌ఫ్లవర్" అనే కేబుల్ చిత్రం ద్వారా ఆమె తన TV నటనను ప్రారంభించింది. అందులో ప్యాట్రిసియా ఆర్క్వెట్టి నటించింది. 1992లో "డెస్పరేట్ చాయిసెస్: టు సేవ్ మై చైల్డ్" అనే TV చిత్రంలో విథర్‌స్పూన్ తీవ్ర అనారోగ్యం బారినపడిన ఒక అమ్మాయిగా నటించింది. 1993లో CBSలో ప్రసారమైన లఘు ధారావాహికం "రిటర్న్ టు లోన్‌సమ్ డోవ్"లో కుర్ర సతీమణిగా ఆమె నటించింది. అంతేకాక "ఎ ఫార్ ఆఫ్ ప్లేస్" అనే డిస్నీ చిత్రంలో కాళాహరి ఎడారిని దాటే ఒక దక్షిణాఫ్రికా అమ్మాయి నోన్నీ పార్కర్‌గా ప్రధాన పాత్రను పోషించింది. అదే ఏడాదిలో "జాక్ ది బీర్"లో విథర్‌స్పూన్ ఒక చిన్న పాత్ర చేసింది. అది ఆమెకు ఉత్తమ యువ సహాయ నటిగా యంగ్ ఆర్టిస్ట్ అవార్డును సంపాదించి పెట్టింది. మరుసటి ఏడాది 1994లో జెఫ్రీ లెవీ దర్శకత్వంలో రూపొందిన "S.F.W." చిత్రంలో వెండీ పిస్టర్‌గా మరో ప్రధాన పాత్రను పోషించింది.
1996లో రెండు భారీ చిత్రాల్లో నటించే అవకాశం విథర్‌స్పూన్‌కు లభించింది. అంతేకాక "ఫియర్" అనే భయానక చిత్రంలో మార్క్ వాల్‌బర్గ్ మరియు అలిస్సా మిలానోలతో కలిసి ఆమె నటించింది. అందులో హింసాత్మక మానసిక రుగ్మతకు గురయ్యే ఒక అందమైన ప్రియుడు కలిగిన అమ్మాయిగా నికోలే వాకర్ పాత్రను ఆమె పోషించింది. అలాగే "ఫ్రీవే" అనే భయానక, హాస్యకథా చిత్రంలో కీఫర్ సదర్లాండ్ మరియు బ్రూక్ షీల్డ్స్‌లతో కలిసి ఆమె నటించింది. అందులో ఆమె లాస్ ఏంజిల్స్లో నివసించే పేద అమ్మాయిగా వనెస్సా లట్జ్‌ పాత్రను పోషించింది. స్టాక్టన్‌లోని తన అమ్మమ్మ ఇంటికి వెళ్లే మార్గంలో ఒక వరుస హత్యల హంతకుడితో ఆమె తలపడుతుంది. ప్రసారమాధ్యమాల నుంచి ఈ చిత్రానికి సానుకూల సమీక్షలు వచ్చాయి. వాటిలో "శాన్ ఫ్రాన్సిస్కో క్రానికల్" యొక్క సినీ విమర్శకుడు మిక్ లాసల్లే ఇలా వ్యాఖ్యానించాడు, "టెక్సాస్ యాసలో కీచు స్వరంతో సంభాషించిన విథర్‌స్పూన్ కళ్లు చెదిరిపోయేలా చేసింది. దానిని ఒక దాని తర్వాత మరొక ఆఖరి సందర్భంలో కచ్చితంగా విశ్వసించవచ్చు." విథర్‌స్పూన్ నటన ఆమెకు కాగ్నక్ పోలీస్ చలనచిత్రోత్సవం సందర్భంగా ఉత్తమ నటి అవార్డును సంపాదించి పెట్టింది. తద్వారా ఆమె పురోగమిస్తున్న తారగా నిలదొక్కుకుంది. చిత్ర రూపకల్పన కూడా అపారమైన నటనా అనుభవాన్ని గడించేందుకు విథర్‌స్పూన్‌కు తోడ్పడింది. దాని గురించి ఆమె ఇలా అంది, "చనిపోతానేమోనన్న భయాన్ని నాకు కలిగించిన ఆ చిత్రం ప్రతిబంధకాన్ని ఒక్కసారిగా అధిమించినంతనే దేన్నైనా నేను ప్రయత్నించగలననే భావన నాలో కలిగింది." 1997లో "ఫ్రీవే" చిత్రీకరణ పూర్తవగానే భారీ చిత్రాల్లో నటించకుండా ఏడాది పాటు విరామం తీసుకుంది. ఆ సమయంలో నటుడు రియాన్ ఫిలిప్పీతో కలిసి తిరగడం (డేటింగ్) మొదలుపెట్టింది. 1998లో "ఓవర్‌నైట్ డెలివరీ", "ప్లజెంట్‌విల్లే" మరియు "ట్విలైట్" అనే మూడు చిత్రాల్లో ప్రముఖ పాత్రలు చేయడం ద్వారా ఆమె తిరిగి వెండితెరపై దర్శనమిచ్చింది. "ప్లజెంట్‌విల్లే" చిత్రంలో టోబీ మేగ్వైర్తో కలిసి విథర్‌స్పూన్ నటించింది. ఇది 1990 దశకాలకు చెందిన యుక్త వయసు కవల పిల్లల జంట కథ. ఇందులో వారిద్దరూ ఆశ్చర్యకరంగా 1950 దశకాల్లోని బుల్లితెర ధారావాహికంలోకి తీసుకొనిపోబడుతారు. ప్రధానంగా రూపులేఖలు, సంబంధాలు మరియు పేరుప్రతిష్ఠల గురించి తపించే సోదరిగా జెన్నిఫర్ పాత్రను ఆమె పోషించింది. విథర్‌స్పూన్ నటనకు మంచి ప్రశంసలు లభించాయి. ఫలితంగా ఆమె బెస్ట్ ఫిమేల్ బ్రేక్‌త్రూ పెర్ఫార్మెన్స్‌ కింద యువ హాలీవుడ్ అవార్డును అందుకుంది. విథర్‌స్పూన్ కచ్చితంగా అత్యుత్తమ చలనచిత్ర నటిగా ఎదుగుతుందని తాను విశ్వసించానని దర్శకుడు గ్యారీ రాస్ అన్నాడు.
1999లో భయానక ధారావాహిక చిత్రం "బెస్ట్ లెయిడ్ ప్లాన్స్"లో అలెస్సాండ్రో నివోలా సరసన ఆమె నటించింది. అందులో ఉపాథి అవకాశాలు లేని కుగ్రామం నుంచి పారిపోయేందుకు ప్రియుడు నిక్‌తో కలిసి వ్యూహరచన చేసే మహిళగా లిస్సా పాత్రను ఆమె పోషించింది. అదే ఏడాదిలో సారా మిచెల్లీ జెల్లర్ మరియు రియాన్ ఫిలిప్పీతో కలిసి నాటక చిత్రం "క్రుయెల్ ఇంటెన్షన్స్"లో ఆమె నటించింది. 18వ శతాబ్దానికి సంబంధించిన ఫ్రెంచ్ నవల "లెస్ లియాసన్స్ డేంజరసెస్" ఆధారంగా దానిని రూపొందించారు. అన్నెట్టి హర్‌గ్రూవ్‌గా ఆమె నటనను "శాన్ ఫ్రాన్సిస్కో క్రానికల్" ఈ విధంగా ప్రశంసించింది: "విథర్‌స్పూన్ ప్రత్యేకించి తక్కువ సొగసైన పాత్రలో చాలా బాగుంది. అంతేకాక అందమైన పైశాచిక ముఖాలను తయారు చేయమని పిలిచినప్పుడు కూడానూ. అయితే ఆమె దానిని ఉపసంహరించుకుంది." మరోవైపు సినిమా ఆడియో కోసం ఆమె మార్సీ ప్లేగ్రౌండ్ రాక్ బ్యాండ్ రూపొందించిన మ్యూజిక్ వీడియోలోనూ దర్శనమిచ్చింది. అదే ఏడాదిలో విథర్‌స్పూన్ మరియు మాథ్యూ బ్రాడరిక్ ఇద్దరూ 1998 నవల "ఎలక్షన్" ఆధారంగా టామ్ పెరోట్టా రూపొందించిన చిత్రంలో నటించారు. అందులో ఆమె విద్యార్థి విభాగం అధ్యక్ష పదవి కోసం పోరాడే పోటీయుత మరియు అత్యాశ కలిగిన ప్రతిభావంతమైన విద్యార్థిగా ట్రాసీ ఫ్లిక్ పాత్రను పోషించింది. ఆమె తన నటనకు విమర్శకుల ప్రశంసలు సైతం అందుకుంది. నేషనల్ సొసైటీ ఆఫ్ ఫిల్మ్ క్రిటిక్స్ మరియు ఆన్‌లైన్ ఫిల్మ్ క్రిటిక్స్ సొసైటీ నుంచి ఉత్తమ నటి అవార్డును గెలుచుకుంది. అలాగే గోల్డెన్ గ్లోబ్ మరియు ఇండిపెండెంట్ స్పిరిట్ అవార్డులకు తొలిసారిగా ఎంపికైంది. "ప్రీమియర్" రూపొందించిన "100 అత్యుత్తమ నిరుపమాన చలనచిత్ర ప్రదర్శనల" జాబితాలో 
విథర్‌స్పూన్ కూడా స్థానం సంపాదించింది. అకాడమీ అవార్డును గెలుచుకున్న దర్శకుడు అలెగ్జాండర్ పేనీ ఆమెను ఈ విధంగా ప్రశంసించాడు, "పురుషులు తొలుత ఆకర్షితులయ్యే గుణం ఆమెలో ఉంది. అదే విధంగా మహిళలు కూడా ఆమె మిత్రులుగా ఉండాలని కోరుకుంటారు. అయితే అది పునాది మాత్రమే. ఎవరూ కూడా ఆమెలా తమాషాగానూ లేదా పరిస్థితులకు అలాంటి మనోజ్ఞతను తీసుకురాలేరు. ఆమెకు ఏదైనా సాధ్యమే." ఆమె చక్కటి నటన కనబరిచినప్పటికీ, పునరావృతపాత్ర కారణంగా ఈ చిత్రం పూర్తయిన తర్వాత అవకాశాల కోసం తాను ఇబ్బంది పడ్డానని విథర్‌స్పూన్ ఒకానొక ఇంటర్వూలో వెల్లడించింది. అవకాశాల కోసం ఇబ్బంది పడటం వెనుక గల కారణాలను విథర్‌స్పూన్ ఈ విధంగా విశ్లేషించింది, "నేను చేసిన పాత్ర చాలా అతిశయమైనది మరియు కొంత తప్పుబట్టే విధంగా ఉందని నేను అనుకుంటున్నాను. నేను ఎవరని ప్రేక్షకులు అనుకునే విధంగా ఉందే గానీ అందులో నేను ఇమిడిపోయినట్లు, భాగమైనట్లు లేదు. అవకాశాల కోసం పలు ఆడిషన్లకు హాజరయ్యాను. అందరికి నేను ద్వితీయ ప్రత్యామ్నాయంగానే కన్పించాను. స్టూడియోలు నన్ను తీసుకోవడానికి ఆసక్తి చూపలేదు. ప్రముఖ బాక్సాఫీసు నటీమణుల వల్ల నేను నష్టపోలేదు. అయితే ప్రేక్షకులు విభిన్నంగా ఎవరి గురించైతే అనుకుంటారో ఆ ఒక్కరి వల్ల మాత్రం నష్టపోయాను."
2000లో "అమెరికన్ సైకో" చిత్రంలో విథర్‌స్పూన్ ఒక సహాయక పాత్ర చేసింది. అలాగే "లిటిల్ నిక్కీ" చిత్రంలో హాస్యప్రధాన పాత్రను కూడా చేసింది. "ఫ్రెండ్స్" కార్యక్రమం ఆరో సీజన్‌కు ఆమె అతిథిగా హాజరయింది. అందులో రేచెల్ గ్రీన్ యొక్క సోదరిగా 
జిల్ గ్రీన్ పాత్రను పోషించింది. మరుసటి ఏడాది క్రెస్ట్ యానిమేషన్ ప్రొడక్షన్స్ నిర్మించిన యానిమేషన్ చిత్రం "ది ట్రంపెట్ ఆఫ్ ది స్వాన్"లో సెరీనాకు విథర్‌స్పూన్ గాత్రదానం చేసింది.
2001ను విథర్‌స్పూన్ యొక్క వృత్తి జీవితంలో ముఖ్యమైన మలుపుగా చెప్పవచ్చు, ఆమె "లీగల్లీ బ్లోండ్" అనే చలన చిత్రంలో నటించడం ప్రారంభించింది. ఆమె తన మాజీ-ప్రియుడును అనుసరించడానికి హార్వాడ్ విశ్వవిద్యాలయంలో ఒక న్యాయశాస్త్ర విద్యార్థి వలె చేరడానికి నిర్ణయించుకునే ఒక ఫ్యాషన్ వ్యాపారవేత్త ఎల్లే ఉడ్స్ పాత్రలో నటించింది. ఉడ్స్ పాత్ర గురించి మాట్లాడుతూ, విథర్‌స్పూన్ ఇలా చెప్పింది, "నేను "లీగల్లీ బ్లోండ్‌" ను చదివినప్పుడు, నాకు నచ్చింది, 'ఆమె' బెవెర్లీ హిల్స్ నుండి వస్తుంది, 'ఆమె' చాలా ధనవంతురాలు, ఆమె ఒక సోషల్ క్లబ్‌లో ఉంటుంది. ఆమెకు ఒక మంచి ప్రియడు ఉంటాడు. అవును, ఆమె తిరస్కరించబడుతుంది. ఎవరు పట్టించుకుంటారు? నేను ఇప్పటికీ ఆమెను అసహ్యించుకుంటాను.' కనుక మనం ఆమె అసహ్యించుకునే రకం అమ్మాయి కాదని నిరూపించాలి." "లీగల్లీ బ్లోండ్" దేశవ్యాప్తంగా US$96 మిలియన్ ఆదాయంతో ఒక బాక్స్ ఆఫీస్ విజయంగా నిలిచింది. విథర్‌స్పూన్ యొక్క నటనకు ఆమె విమర్శకుల నుండి మంచి ప్రశంసలను అందుకుంది, ఆమెను పత్రికలు "కొత్త మెగ్ రెయాన్" అని సూచించడం ప్రారంభించారు. రోజెర్ ఎబెర్ట్ ఇలా వ్యాఖ్యానించింది, "విథర్‌స్పూన్ చాలా సాధారణంగా ఈ అంశాన్ని దివ్యంగా మరియు మంచి హాస్యంతో పండించింది" మరియు "Salon.com" ఇలా పేర్కొంది, "ఆమె [విథర్‌స్పూన్] ఎల్లె యొక్క పాత్రను చాలా అందంగా ప్రదర్శించింది." ఆ సమయంలో, "సీటెల్ పోస్ట్-ఇంటెలిజెన్సెర్" ఇలా నిర్ధారించింది, "విథర్‌స్పూన్ ఒక మంచి హాస్యగత్తె, ఈమె సంపూర్ణ ఉత్తేజంతో నటించడం ద్వాదా దృశ్యాన్ని రక్తి కట్టిస్తుంది మరియు ఆమె ఈ ఆధునిక చిన్న హాస్య నాటకాన్ని ఆమె భుజస్కంధాలపై విజయాన్ని చేకూర్చింది." ఆమె నటనకు, విథర్‌స్పూన తన రెండవ గోల్డెన్ గ్లోబ్ ఉత్తమ నటిగా ఎంపికను పొందింది మరియు ఉత్తమ హాస్య నటనకు ఒక MTV మూవీ అవార్డును పొందింది.
"లీగల్లీ బ్లోండ్" విజయం తర్వాత, విథర్‌స్పూన్ పలు పాత్రల్లో నటించింది. 2002లో, విథర్‌స్పూన్ "ది సింప్సన్స్" భాగం ది బార్ట్ వాంట్స్ వాట్ ఇట్ వాంట్స్‌లో గ్రెటా వూల్ఫ్‌క్యాజెల్ యానిమేటడ్ పాత్రకు గాత్రాన్ని అందించింది. అదే సంవత్సరంలో, ఆమె "ఆస్కార్ వైడ్‌" చే ఒక నాటకం ఆధారంగా తీసిన ఒక హాస్య చలన చిత్రం "ది ఇంపార్టెన్స్ ఆఫ్ బీయింగ్ ఎర్నెస్ట్‌"లో సెసిలే పాత్రను చేసింది; ఆమె తన నటనకు ఒక టీన్ చాయిస్ అవార్డు ఎంపికను పొందింది. 
2002లో ఆమె తదుపరి చలన చిత్రం "స్వీట్ హోమ్ ఆలాబామా"లో నటించింది, దీనికి ఆండీ టెన్నాంట్ దర్శకత్వం వహించాడు. జోష్ లూకాస్ మరియు ప్యాట్రిక్ డెంప్సేలతో విథర్‌స్పూన్ ఒక యువ ఫ్యాషన్ రూపకర్త మెలానియే కార్మిచాయెల్ పాత్రలో నటించింది, ఆమె ఒక న్యూయార్క్ రాజకీయ నాయకుడిని పెళ్లాడాలని భావిస్తుంది కాని ఆమె ఏడు సంవత్సరాలుగా విడిపోయి బ్రతుకుతున్న ఆమె చిన్ననాటి ప్రియుడుకు విడాకులు ఇవ్వడానికి అలాబామాకు తిరిగి చేరుకుంటుంది. విథర్‌స్పూన్ ఈ పాత్రను ఒక "వ్యక్తిగత పాత్ర"గా పేర్కొంది, ఈ పాత్రలో ఆమె స్వరాష్ట్రం నాష్విల్లే నుండి లాస్ ఏంజిల్స్‌కు చేరినప్పుడు ఆమె ఎదుర్కొన్న అనుభవాలను గుర్తు తెచ్చుకున్నట్లు చెప్పింది. ఈ చలన చిత్రం ప్రారంభ వారాంతంలో $35 మిలియన్ కంటే ఎక్కువగా మరియు USలో దేశ వ్యాప్తంగా $127 మిలియన్ కంటే ఎక్కువగా ఆర్జించి, ఇప్పటికీ కూడా విథర్‌స్పూన్ యొక్క భారీ బాక్స్ ఆఫీస్ విజయంగా నిలిచింది. వ్యాపార పరంగా విజయం సాధించినప్పటికీ, "స్వీట్ హోమ్ ఆలాబామా" కు విమర్శకుల నుండి వ్యతిరేకమైన సమీక్షలు అందాయి. "ది మియామీ హెరాల్డ్" దీనిని "ఒక అర్థజ్ఞానంతో, నిస్తేజంగా మరియు ఊహాజనిత ఒక శృంగార హాస్య చిత్రం"గా పేర్కొంది, మరియు పత్రికారంగం చలన చిత్రం ఎక్కువమంది ప్రేక్షకులను ఆకర్షించడానికి విథర్‌స్పూనే ముఖ్యకారకంగా పేర్కొంది. చలన చిత్రంలోని విథర్‌స్పూన్ పాత్రను వివరించేటప్పుడు, "ది క్రిస్టియన్ సైన్స్ మానిటర్" ఇలా చెప్పింది, "ఆమె చలన చిత్రం యొక్క ప్రధాన ఆకర్షణ కాదు, ఆ చలన చిత్రానికి ఆమె మాత్రమే ఆకర్షణగా చెప్పవచ్చు."
2003లో, విథర్‌స్పూన్ "లీగల్లీ బ్లోండ్" విజయాన్ని మళ్లీ సొంతం చేసుకోవడానికి, దాని సీక్వెల్ ""లో నటించింది. ఆమె పాత్ర ఎల్లే ఉడ్స్ ఒక హార్వార్డ్‌లో చదివిన న్యాయవాదిగా స్థిరపడుతుంది, ఆమె సౌందర్య సాధక-రంగ శాస్త్ర పరీక్షల నుండి జంతువులను రక్షించడానికి నిర్ణయించుకుంటుంది. ఈ సీక్వెల్ మొదటి చిత్రం వలె వ్యాపారపరంగా విజయం సాధించలేదు మరియు ఇది అధిక క్లిష్టమైన సమీక్షలను అందుకుంది. "USA టుడే" ఈ చలన చిత్రాన్ని "శ్రమించే, హాస్యరహిత మరియు దాదాపు అతివినయంతో కూడిన చిత్రం"గా పేర్కొంది, అలాగే "రీస్ విథర్‌స్పూన్ ఇప్పటికీ మంచి కేశాలతో అందమైన తెలివైన మహిళ వలె మంచి నటనను ప్రదర్శించింది, కాని ఆమె అగ్ర-స్థాయి హాస్య దృశ్యాలు ఒక హాస్యరహిత వచనలతో వ్యర్థమైంది." అలాగే, "Salon.com" ఈ విధంగా చెప్పింది, ఈ సీక్వెల్ "మొదటి చిత్రం గురించి ఆనందించే అన్ని అంశాలను మార్చి వేసింది". విమర్శకులచే విమర్శించబడినప్పటికీ, ఈ సీక్వెల్ U.S. బాక్స్ ఆఫీస్ చార్ట్‌లలో మొదటి ఐదు రోజుల్లో $39 మిలియన్ కంటే ఎక్కువ ఆర్జించింది మరియు USలో నికర ఆదాయం $90 మిలియన్ వరకు సంపాదించింది. విథర్‌స్పూన్ తన పాత్రకు ఒక $15 మిలియన్ వేతనాన్ని అందుకుంది - 2002 నుండి హాలీవుడ్‌లో అత్యధిక వేతనం తీసుకునే నటీమణుల్లో ఒకరిగా స్థిరపర్చడానికి ఇది ప్రారంభంగా చెప్పవచ్చు.
2004లో, విథర్‌స్పూన్ 19వ-శతాబ్దం ప్రామాణిక నవల "వానిటే ఫెయిర్" ఆధారంగా తీసిన చలన చిత్రం "వానిటే ఫెయిర్‌"లో నటించింది, దీనిని మిరా నాయిర్ దర్శకత్వం వహించాడు. విథర్‌స్పూన్ పాత్ర - బెకే షార్ప్ - ఒక మహిళ, ఆమె చిన్నవయస్సులో బీదరకం కారణంగా ఆమె జాలిలేకుండా అదృష్టాన్ని కనుగొనేందుకు మరియు సమాజంలో తనకంటూ ఒక గుర్తింపును సాధించుకునే నిర్ణయంతో ఒక గాఢవాంఛగల వ్యక్తిగా మారుతుంది. ఈ చలన చిత్రం చిత్రీకరణ సమయంలో విథర్‌స్పూన్ గర్భవతిగా ఉంది మరియు ఆమె గర్భాన్ని కప్పిపుచ్చడానికి చాలా జాగ్రత్తగా దుస్తులను రూపొందించారు. ఈ గర్భం ఆమె నటనకు ఏ మాత్రం ఆటంకపర్చలేదు, ఎందుకంటే విథర్‌స్పూన్ ఈ ఫలనదశ ఆమె పాత్ర షార్ప్ యొక్క నటనకు చాలా ఉపయోగపడిందని విశ్వసించింది: "ఫలనదశ అందించిన మెరుపు నాకు నచ్చింది, నాకు లావు కావడమంటే ఇష్టం, నాకు పుష్కల హృదయం అంటే ఇష్టం-ఇది నటించడానికి మరింతగా ఉపయోగపడింది" అని ఆమె చెప్పింది. ఈ చలన చిత్రం మరియు షార్ప్ పాత్రలో విథర్‌స్పూన్ నటన రెండూ కూడా మంచి సమీక్షలను అందుకున్నాయి, వీటి గురించి "ది హాలీవుడ్ రిపోర్టర్" ఇలా పేర్కొంది, "నాయిర్ యొక్క పాత్ర చాలా అద్భుతంగా ఉంది. విథర్‌స్పూన్ గడుసుతనం కంటే ఎక్కువ ఉల్లాసంతో నటించి, తన పాత్రకు న్యాయం చేకూర్చింది." అదే సమయంలో, "ది చార్లోట్టే ఆబ్జెర్వెర్" ఆమె నటన గురించి ఇలా పేర్కొంది, "తగిన విధంగా ఒక అద్భుతమైన నటనను ప్రదర్శించింది" మరియు "లాస్ ఏంజిల్స్ టైమ్స్" బెక్కీ అనేది "రీస్ విథర్‌స్పూన్ నటించేందుకు పుట్టిన పాత్ర"గా పేర్కొంది.
2004 చివరిలో, విథర్‌స్పూన్ శృంగార హాస్య చిత్రం "జస్ట్ లైక్ హెవెన్‌" లో మార్క్ రుఫాలోతో కలిసి పని చేసింది. ఆమె పాత్ర ఎలిజబెత్ మాస్టెర్‌సన్ ఒక భారీ కారు ప్రమాదంలో కోమాలోకి వెళ్లిపోయిన ఒక గొప్ప యువ వైద్యురాలుగా చేసింది; ఆమె ఆత్మ తన పాత అపార్ట్‌మెంట్‌కు తిరిగి చేరుకుంటుంది, అక్కడ నిజమైన ప్రేమను చవిచూస్తుంది.
ఆ సంవత్సరం ప్రారంభంలో, విథర్‌స్పూన్ "వాక్ ది లైన్" చిత్రంలో దేశీయ సంగీత గాయకుడు మరియు గేయరచయిత జానీ క్యాష్ యొక్క రెండవ భార్య జూన్ కార్టెర్ క్యాష్ యొక్క పాత్రకు ఎంపికైంది. విథర్‌స్పూన్ "వ్యానైట్ ఫెయిర్" చిత్రీకరణలో పాల్గొనేటప్పుడు క్యార్టెర్ క్యాష్ మరణించిన కారణంగా, ఆమె క్యార్టెర్ క్యాష్ కలిసే అవకాశం దొరకలేదు. చలన చిత్రంలో పాటలను విథర్‌స్పూన్ తన సొంత గాత్రంతో పాడింది మరియు ప్రత్యక్ష ప్రేక్షకుల ముందు ఆమె పాటలను ప్రదర్శించాల్సి వచ్చింది. ఆమె ప్రత్యక్షంగా పాటలు పాడాలని తెలుసుకున్నప్పుడు, విథర్‌స్పూన్ చాలా భయపడి, ఆమె న్యాయవాదితో చలన చిత్ర ఒప్పందాన్ని ముగించమని కోరింది. తర్వాత ఒక ఇంటర్వ్యూలో దాని గురించి మాట్లాడుతూ, "అది పాత్ర యొక్క భాగంలో ముఖ్యమైన ఘటనగా చెప్పవచ్చు", "నేను ఎప్పుడూ ప్రొఫెషినల్‌గా పాడలేదు." చివరికి, ఆ పాత్ర కోసం ఆమె ఆరు నెలలు పాటు ఎలా పాడాలో నేర్చుకుంది. విథర్‌స్పూన్ యొక్క క్యార్టెర్ క్యాష్ నటన విమర్శకుల నుండి మంచి ప్రశంసలను అందుకుంది మరియు రోజెర్ ఎబెర్ట్ ఇలా వ్రాశాడు, ఆమె నటన చలన చిత్రానికి "అనంతమైన శక్తి"ని అందించింది. ఆమె నటనకు పలు అవార్డులను అందుకుంది, వాటిలో గోల్డెన్ గ్లోబ్ అవార్డు, స్క్రీన్ యాక్టర్స్ గైడ్, BAFTA మరియు ముఖ్య పాత్రలో ఉత్తమ నటికి అకాడమీ అవార్డులు ఉన్నాయి. చిత్ర రంగంలో క్లిష్టమైన విజయమే కాకుండా, విథర్‌స్పూన్ మరియు వాక్ ది లైన్‌లో ఆమె సహ-నటుడు "జోయాక్విన్ ఫియోనిక్స్‌" లు CMT మ్యూజిక్ అవార్డ్స్ నుండి "కొలాబిరేటివ్ వీడియో ఆఫ్ ది ఇయర్"కు ఎంపికను అందుకున్నారు. విథర్‌స్పూన్ చలన చిత్రానికి తన మోహాన్ని ఇలా ప్రకటించింది: "ఈ చిత్రం నాకు చాలా బాగా నచ్చింది, ఎందుకంటే దీనిలో నిషిద్ధ ఆలోచనలు మరియు భ్రమలు ఉండే యదార్ధ వివాహం, యదార్ధ సంబంధం గురించి చాలా వాస్తవంగా మరియు నటనను కలిగి ఉంది. ఇది సమస్యలకు చిన్న సులభమైన పరిష్కారాలు కాకుండా దీర్ఘ కాలంలో ప్రేమ గురించి ఉంటుంది." ఆమె జూన్ క్యార్టెర్ క్యాష్ గురించి కూడా మాట్లాడుతూ ఇలా చెప్పింది, ఆమె క్యార్టెర్ క్యాష్ తన ముందుతరం మహిళగా భావించింది: "ఆమె నిజంగా తన వ్యక్తిత్వానికి పేరు గాంచిందని భావిస్తున్నాను, ఎందుకంటే మనం ప్రస్తుతం సాధారణ అంశాలుగా చూస్తున్న అన్నింటినీ 1950ల్లో ఆమె పాల్పడింది, ఆ కాలంలోనే ఒక మహిళ రెండు సార్లు పెళ్లి చేసుకుని, రెండు సార్లు విడాకులు తీసుకున్న మరియు వేర్వేరు భర్తలతో ఇద్దరు వేర్వేరు పిల్లలను కలిగి ఉండటం మరియు ఎక్కువ కాలం ప్రముఖ సంగీత విద్యాంసుడుతో కారులో ప్రయాణించడం ఇవన్నీ చేయడం ఆమె చెల్లింది. ఆమె సామాజిక సంప్రదాయాన్ని అనుసరించడానికి ప్రయత్నించలేదు, కనుక ఆ వ్యక్తిత్వం ఆమెను ఆధునిక మహిళగా చేసినట్లు నేను భావిస్తున్నాను."
విథర్‌స్పూన్ యొక్క మొట్టమొదటి ఆస్కార్ ఎంపికను ఆధునిక-కాల జానపద సాహస గాథ "పెనెలోప్‌"లో సహా-నటుడు క్రిస్టియానా రిక్కేతో కలిసి చేసిన పాత్రకు లభించింది. విథర్‌స్పూన్ అన్నే పాత్ర పెనెలోప్‌కు మంచి స్నేహితురాలుగా, ఆమె కుటుంబంలో ఒక శాపం గల ఒక అమ్మాయి వలె సహాయక పాత్రలో నటించింది. ఈ చలన చిత్రాన్ని విథర్‌స్పూన్ యొక్క సంస్థ టైప్ A ఫిల్మ్స్ నిర్మించింది మరియు 2006 టొరంటో అంతర్జాతీయ చలన చిత్రోత్సవాలలో మొట్టమొదటిగా ప్రదర్శించబడింది. "పెనెలోప్" యొక్క ఆఖరి విడుదల తేదీ రెండు సార్లు ఆలస్యమైంది మరియు చివరికి చలన చిత్రాన్ని ఫిబ్రవరి 2008లో విడుదల చేసేందుకు నిర్ణయించారు.
విథర్‌స్పూన్ రాజకీయ థ్రిల్లర్ "రెండిషన్" చిత్రీకరణ ప్రారంభం కావడంతో 2006 నవంబరులో మళ్లీ కెమెరా మందుకు వచ్చింది. ఆమె మెరైల్ స్ట్రీప్, అలాన్ ఆర్కిన్, పీటర్ సార్స్గార్డ్ మరియు జాకే గైలెన్హాలతో సహా కలిసి ఒక బాంబు నేరంలో అనుమానితుడు యొక్క గర్భం ధరించిన భార్య ఇసాబెల్లా ఎల్-ఇబ్రహం పాత్రలో నటించింది. "రెండిషన్" అక్టోబరు 2007లో విడుదలైంది మరియు ఇది 2005లో విడుదలైన "వాక్ ది లైన్" విడుదలకు రెండు సంవత్సరాల తర్వాత విడుదలైన విథర్‌స్పూన్ మొట్టమొదటి చిత్రంగా పేరు పొందింది. ఈ చలనచిత్రం అధిక వ్యతిరేక సమీక్షలను అందుకుంది మరియు సాధారణంగా టొరంటో చలన చిత్రోత్సవాలలో ఒక పేలవమైన చిత్రంగా పేరు గాంచింది. విథర్‌స్పూన్ యొక్క నటనను కూడా విమర్శించారు: "రీస్ విథర్‌స్పూన్ ఆశ్చర్యకరంగా జీవం లేని నటనను ప్రదర్శించింది", "USA టుడే" ఇలా వ్రాసింది, "ఆమె తన భాగాలను సాధారణంగా ఉత్సాహాన్ని మరియు జీవాన్ని అందించింది, కాని అక్కడ ఆమె నటన అణచివేయబడింది." 
2007 డిసెంబరులో, విథర్‌స్పూన్ సెలవుదిన హాస్య చిత్రం "ఫోర్ క్రిస్మెసెస్" చిత్రీకరణను ప్రారంభించింది, దీనిలోని కథ క్రిస్మస్ రోజును గడపటానికి వారి విడాకులు తీసుకున్న తల్లిదండ్రులు నలుగురును సందర్శించడానికి ప్రయత్నించే ఒక జంట చుట్టూ తిరుగుతుంది మరియు దీనిలో ఆమె విన్సే వాయుగన్‌తో కలిసి నటించింది. ఈ చలన చిత్రం 2008 నవంబరులో విడుదలయ్యింది. విమర్శకులచే మోస్తారు సమీక్షలను మాత్రమే అందుకున్నప్పటికీ, చలన చిత్రం బాక్స్ ఆఫీస్ వద్ద దేశవ్యాప్తంగా 120 మిలియన్ US డాలర్లను మరియు ప్రపంచ వ్యాప్తంగా US$157 మిలియన్‌లను ఆర్జించి విజయం సాధించింది.
2009లో, విథర్‌స్పూన్ మొట్టమొదటిసారిగా భయానక చలన చిత్రం "అవర్ ఫ్యామిలీ ట్రబుల్స్‌"లో నటించనన్నుట్లు ప్రకటించారు, ఆ చిత్రాన్ని "లీగల్లీ బ్లోండ్" సహ-నిర్మాత జెన్నీఫర్ సింప్సన్‌తో భాగస్వామ్యంలో టైప్ A బ్యానర్‌పై నిర్మించింది. ఆమె కంప్యూటర్-యానిమేటడ్ 3-D చలన చిత్రం "మానిస్టెర్స్ vs. ఎలియెన్స్‌" లోని ప్రధాన పాత్ర సుసాన్ ముర్ఫీకి కూడా గాత్రం అందించింది, ఇది డ్రీమ్‌వర్క్స్ యానిమేషన్ నుండి 2009 మార్చి 27న విడుదలయ్యింది. ఆమె రాబోయే ప్రాజెక్ట్‌ల్లో పిక్సార్ యానిమేషన్ స్టూడియోస్ నిర్మించబడి, వాల్ట్ డిస్నీ పిక్చర్స్ పంపిణీ చేయదల్చిన ఒక కంప్యూటర్-యానిమేటడ్ 3-D చలన చిత్రం ది బీర్ అండ్ ది బౌలో గాత్ర దానం ఉంది; ఈ చలన చిత్రం 2011 క్రిస్మస్‌కు విడుదల చేయడానికి ఆలోచిస్తున్నారు. రాబోయే చిత్రాల్లో విథర్‌స్పూన్ జాబితాలో ఉన్న మరొక చిత్రం యూనివర్సల్ పిక్చర్స్ 1939 హాస్య చిత్రం "మిడ్‌నైట్" యొక్క రీమేక్ చిత్రం, దీనికి "మైఖేల్ ఆర్నడ్ట్" రచన చేస్తున్నాడు.
విథర్‌స్పూన్ టైప్ A ఫిల్మ్స్ అనే పేరుతో ఒక నిర్మాణ సంస్థను కలిగి ఉంది. ప్రారంభంలో ప్రసార మాధ్యమాలు సంస్థ యొక్క పేరును ఆమె చిన్ననాటి మారుపేరు "లిటిన్ మిస్ టైప్ A" పేరు నుండి తీసుకోబడిందని భావించారు. అయితే సంస్థ గురించి "ఇంటర్వ్యూ" మ్యాగజైన్‌లో ప్రశ్నించినప్పుడు, ఆమె పేరు యొక్క మూలాన్ని వివరించింది: "...దానికి పేరును నా పేరు వచ్చేలా పెట్టానని ప్రజలు భావిస్తున్నారు... కాని నిజానికి అది నా కుటుంబంతో ఒక హాస్యోక్తి ఎందుకంటే నేను 7 ఏళ్ల వయస్సులో, నాకు క్లిష్టమైన వైద్య పదాలను అంటే A రకం మరియు B రకం వ్యక్తిత్వాల మధ్య వ్యత్యాసలు వంటివి అర్థం అయ్యేవి. కాని నేను సంస్థ పేరును డాగ్‌ఫుడ్ ఫిల్మ్స్ లేదా ఫోర్క్ లేదా మరేదైనా పెట్టాలని ఆలోచించాను. మనం మన జీవితాంతం ఆ బరువును మోస్తాము."
విథర్‌స్పూన్ విద్య, ఆరోగ్య సంరక్షణ మరియు అత్యవసర సహాయాల ద్వారా ప్రపంచంలోని పిల్లలను ఆదుకుని ఒక సంస్థ సేవ్ ది చిల్డ్రన్‌కు దీర్ఘ కాల మద్దతుదారుగా వ్యవహరిస్తుంది. ఆమె ఒక పిల్లల న్యాయవాద మరియు పరిశోధన సంస్థ చిల్డ్రన్స్ డిఫెన్స్ ఫండ్ యొక్క బోర్డులో కూడా సేవలను అందిస్తుంది. 2006లో, విథర్‌స్పూన్ హ్యారికేన్ కత్రినా బాధితుల అవసరాలను వెలుగులోకి తీసుకుని రావడానికి ఒక CDF ప్రాజెక్ట్‌లో న్యూ ఓర్లీన్స్, లూసియానాకు కొంతమంది నటీమణులతో వెళ్లింది. ఈ పర్యటనలో, ఆమె నగరంలోని మొట్టమొదటి ఫ్రీడమ్ పాఠశాలను తెరవడానికి సహాయపడింది, ఇక్కడ ఆమె పిల్లలను కలిసి, వారితో మాట్లాడింది. తర్వాత విథర్‌స్పూన్ తాను ఎప్పటికీ మరిచిపోలేని అనుభవంగా పేర్కొంది.
2007లో, విథర్‌స్పూన్ సౌందర్య సాధక సంస్థ అవోన్ ప్రొడక్ట్స్ యొక్క మొట్టమొదటి ప్రపంచ అంబాసిడర్‌గా ఉండేందుకు ఒక బహుళ-సంవత్సరాల ఒప్పందంలో సంతకం చేసి ప్రపంచ ఆమోదాల్లో తన మొట్టమొదటి అడుగును వేసింది. ఆమె అవోన్ యొక్క సౌందర్య సాధక ఉత్పత్తులకు ప్రకటనకర్తగా వ్యవహరించింది మరియు మహిళలకు మద్దతు ఇచ్చి, రొమ్ము కేన్సర్ పరిశోధనపై దృష్టి సారించి, దేశీయ అల్లర్లను నివారించే ఒక స్వచ్ఛంద సంస్థ "అవోన్ ఫౌండేషన్" యొక్క గౌరవమైన ముఖ్యాధికారిగా సేవలను అందించింది. 
విథర్‌స్పూన్ సౌందర్య సౌధక ఉత్పత్తి అభివృద్ధిలో మరియు వాణిజ్య ప్రకటనల్లో పాల్గొనడానికి కూడా అంగీకరించింది. ఫౌండేషన్‌లో చేరడానికి ఆమె ఆశయాలను వివరిస్తూ ఆమె ఇలా చెప్పింది, "ఒక మహిళగా మరియు ఒక తల్లిగా ప్రపంచంలోని ఇతర మహిళలు మరియు పిల్లలు ఆరోగ్యం గురించి నేను అధిక జాగ్రత్త తీసుకోవాలనుకుంటున్నాను మరియు సంవత్సరాలుగా, నేను ఎల్లప్పుడూ ఒక వైవిధ్యం కోసం అవకాశాన్ని శోధిస్తూనే ఉన్నాను."
"లీగల్లీ బ్లోండే" యొక్క విజయవంతమైన విడుదల తర్వాత, విథర్‌స్పూన్ 2001 సెప్టెంబరు 29న "శాటర్‌డే నైట్ లైవ్‌"లో అతిధేయగా వ్యవహరించింది. 2005లో, ఆమె "టీన్ పీపుల్" మ్యాగజైన్ యొక్క అధిక శక్తివంతమైన యువ హాలీవుడ్ నటుల జాబితాలో No. 5 స్థానాన్ని సంపాందించింది. 2006లో, విథర్‌స్పూన్ "టైమ్" మ్యాగజైన్‌చే వార్షికంగా ఎంపిక చేసే 100 మంది అధిక ప్రభావంతమైన వ్యక్తుల జాబితా టైమ్ 100లో స్థానం సంపాదించింది. రెండు "లీగల్లీ బ్లోండ్" చలన చిత్రాల్లో సహయ నటుడు మరియు స్నేహితుడు లూక్ విల్సన్ ఆమె గురించిన కథనాలు వ్రాశాడు. అదే సంవత్సరంలో, ఆమె "ఫర్ హిమ్ మ్యాగజైన్" పాఠకులచే "100 సెక్సీయెస్ట్ ఉమెన్ ఇన్ ది వరల్డ్" జాబితాలో ఒక మహిళగా కూడా ఎంపికైంది. విథెర్‌స్పూన్ 2006 మరియు 2007ల్లో "ఫోర్బ్స్" మ్యాగజైన్‌చే వార్షిక సెలబ్రిటీ 100 జాబితాలో వరుసగా నం. 75 మరియు నం. 80 స్థానాల్లో నిలిచింది. "ఫోర్బ్స్" తెరపై ఆమె చేసిన పాత్రలు ప్రకారం అగ్ర పది విశ్వసనీయ ప్రముఖుల జాబితాలో ఆమెకు స్థానం కల్పించింది.
2006లో, "స్టార్" విథర్‌స్పూన్ ఆమె మూడవ బిడ్డతో గర్భవతిగా ఉందని వార్తను కల్పించింది, దీనిలో ఆగ్రహించిన విథర్‌స్పూన్ గోప్యతా ఉల్లంఘన క్రింద మ్యాగజైన్ యొక్క మాతృక సంస్థ అమెరికన్ మీడియా ఇంక్‌ను లాస్ ఏంజిల్స్ సుపీరియర్ న్యాయస్థానానికి రప్పించింది. ఆ దావాలో ఆమె పేర్కొనలేని సాధారణ మరియు శిక్షాత్మక నష్టాలను పేర్కొంది, ఇంకా తన రాబోయే చలన చిత్రాల యొక్క నిర్మాతల నుండి ఈ వార్తను తాను దాచపెట్టేందుకు ప్రయత్నిస్తున్న కారణంగా ఆమె పేరుప్రతిష్ఠలకు భంగం ఏర్పడిందని పేర్కొంది.
విథర్‌స్పూన్ "పీపుల్" మ్యాగజైన్ యొక్క వార్షిక "100 అధిక సుందరాంగులు" సంచికల్లో నాలుగు సార్లు స్థానం సంపాదించుకుంది. 2007లో, ఆమె "పీపుల్‌" మరియు వినోద వార్తల కార్యక్రమం "యాక్సెస్ హాలీవుడ్‌" లచే సంవత్సరంలో ఉత్తమ దుస్తులు ధరించిన మహిళ వలె ఎంపిక చేయబడింది. E-పోల్ మార్కెట్ పరిశోధనచే నిర్వహించబడిన ఒక అధ్యయనంలో విథర్‌స్పూన్ 2007లో అధికంగా ఇష్టపడే మహిళ వలె తేలింది. అదే సంవత్సరం, విథర్‌స్పూన్ ఒక చిత్రానికి $15 నుండి $20 మిలియన్ వరకు సంపాదిస్తూ, అమెరికన్ చలన చిత్ర రంగంలో అత్యధిక వేతనాన్ని తీసుకుంటున్న నటీమణీగా తనకు తాను పేర్కొంది. 2008 ఏప్రిల్‌లో, విథర్‌స్పూన్ 2008 స్వచ్ఛంద శిబిరం ఐడల్ గివ్స్ బ్యాక్‌లో ఒక అతిథి తార వలె కనిపించింది.
విథర్‌స్పూన్ మార్చి 1997లో ఆమె 21వ పుట్టినరోజు పార్టీలో అమెరికన్ నటుడు రియాన్ ఫిలిప్‌ను కలిసింది, ఆమె అతనితో పరిచయం చేసుకుంటూ, "నిన్ను నేను నా పుట్టినరోజు బహుమతిగా భావిస్తున్నాను" అని చెప్పింది. ఈ జంటకు డిసెంబరు 1998లో నిశ్చితార్థం జరిగింది మరియు బాక్స్ ఆఫీస్ విజయం సాధించిన "క్రూయెల్ ఇంటెన్షన్స్" విడుదల తర్వాత, భారీ జాగృతి పూలతోటలో 1999 జూన్ 5లో చార్లెస్టన్, సౌత్ కారోలీనాలో వివాహం చేసుకున్నారు. వారికి ఇద్దరు పిల్లలు ఉన్నారు: 1999 సెప్టెంబరు 9న జన్మించిన కుమార్తెకు ఆవా ఎలిజిబెత్ అనే పేరు పెట్టారు, మరియు కుమారుడు డియాకాన్ రీస్ 2003 అక్టోబరు 12న జన్మించాడు. వారి పిల్లలు గురించి జాగ్రత్త తీసుకోవడానికి, ఆ జంట వారి చలన చిత్రాల చిత్రీకరణ షెడ్యూల్‌లను వేర్వేరుగా మార్చుకున్నారు.
2005 నాటికి, విథెర్‌స్పూన్ మరియు ఫిలిప్పీ వివాహ న్యాయవాదిని కలుస్తున్నట్లు వచ్చిన వార్తా నివేదికలకు విథర్‌స్పూన్ ఇలా పేర్కొంది, "మేము దానిని గతంలో చేశాము మరియు నాకు ఎల్లప్పుడూ ఒక విషయం ఆశ్చర్యం కలిగిస్తుంది అది ఏమిటంటే వ్యక్తులు కథను ఆరాతీసి, చెడుగా అర్థం అయ్యేలా వ్రాస్తారు." డిసెంబరు 2005న, ఆమె "ది ఒప్రా విన్ఫ్రే కార్యక్రమం"లో ఇలా చెప్పింది, "మీపై లేదా మీ వివాహంపై ఒక చెడు విషయాన్ని ఎంతవరకు ప్రభావం చూపుతుంది?" ఏ వివాహం ఒక ప్రయాణం కాదు? ... ఎవరూ కచ్చితమైన వ్యక్తులు కారు ... మన అందరం మన స్వీయ సమస్యలను కలిగి ఉన్నాము." అదే నెల్లో, ఒక ఇంటర్వ్యూలో విథర్‌స్పూన్ కూడా ఇలా చెప్పింది, "నేను వారు ఖచ్ఛితమైన వ్యక్తి లేదా వారి జీవితం ఖచ్చితంగా ఉంది లేదా వారి సంబంధం ఖచ్చితంగా ఉందని ఎవరైనా భావిస్తే అది వారి అవేవికమని నేను అనుకుంటాను మరియు నిజమైన దానితో పోలిస్తే ముఖ్యమైన అంశాన్ని మార్చడం చాలా సమస్యగా మారుతుంది, అది నిజంగా చాలా పెద్ద సమస్య."
అక్టోబరు 2006లో, విథర్‌స్పూన్ మరియు ఫిలిప్పీలు ఏడు సంవత్సరాల వివాహ జీవితం తర్వాత అధికారికంగా వారు విడిపోవడానికి నిర్ణయించుకున్నట్లు ప్రకటించారు. తర్వాత నెలలో, విథర్‌స్పూన్ సాధ్యంకాని వ్యత్యాసాల కారణంగా విడాకులు కోసం దరఖాస్తు చేసింది. ఆమె తన దరఖాస్తులో ఆమె ఇద్దరి పిల్లలకు ఉమ్మడి చట్టబద్దమైన అదుపును మరియు ఫిలిప్పీకి సంపూర్ణ పరామర్శ హక్కులతో ఏకైక భౌతిక అదుపును అభ్యర్థించింది. ఆ జంట పూర్వ వివాహ ఒప్పందాన్ని కలిగి లేరు మరియు కాలిఫోర్నియా చట్టం ప్రకారం వివాహం సమయంలో సంపాదించిన మొత్తం ఆస్తుల్లో జంటకు సమాన భాగం లభిస్తుంది, ఈ ఆస్తిలో విథర్‌స్పూన్ యొక్క అధిక సంపాదన ఉంది. విథర్‌స్పూన్ ఫిలిప్పీకు ఎటువంటి వివాహ సంబంధమైన మద్దతును ఇవ్వవద్దని అభ్యర్థించింది, దానికి అతను వాదనకు దిగాడు. 2007 మే 15న, ఫిలిప్పీ ఆ జంట యొక్క పిల్లల కోసం ఉమ్మడి భౌతిక అదుపు కోసం దరఖాస్తు చేశాడు మరియు అతని నుండి మద్దతును అభ్యర్థించేందుకు విథర్‌స్పూన్‌ను నిరోధించే ప్రయత్నం చేయలేదు. సెప్టెంబరు 2007లో, విథర్‌స్పూన్ మొదటిసారిగా ఎడుబాటు గురించి బహిరంగంగా మాట్లాడుతూ, ఆమె "ఎల్లే" మ్యాగజైన్‌తో ఇలా చెప్పింది, ఇది ఆమెకు "ఒక కష్టమైన మరియు భీతిగొల్పే అనుభవం"గా పేర్కొంది. విథర్‌స్పూన్ మరియు ఫిలిప్పీ యొక్క వివాహాన్ని ముగిస్తూ 5 అక్టోబరు 2007న లాస్ ఏంజిల్స్ సుపీరియర్ న్యాయస్థానం తుది విడాకు పత్రాలను ముంజూరు చేసింది.
2007 పూర్తిగా, వార్తాపత్రికల్లో విథర్‌స్పూన్ మరియు ఆమె "రెండిటేషన్" సహ-నటుడు జేక్ గైలెన్హాల్ మధ్య ఒక శృంగార సంబంధం గురించి పలు ఊహాగానాలు విడుదలయ్యాయి. 2007లో ఆకురాలే కాలంలో "రెండిటేషన్‌" ను ప్రోత్సహిస్తూ ఈ జంట ఆ పుకార్లను కొట్టిపారేసింది. అయితే, అక్టోబరు 2007లో విథర్‌స్పూన్ యొక్క విడాకులు ముంజూరు అయిన తర్వాత, గైలెన్హాల్ మరియు విథర్‌స్పూన్‌లు వారి సంబంధం ప్రత్యేకంగా రోమ్‌లో వారు జంటగా సెలవుదినాలను గడుపుతున్న ఛాయాచిత్రాలు విడుదల కావడంతో మరింత బహిరంగ పర్చబడింది. అప్పటి నుండి ఈ జంట కలిసి తరచూ ఫోటోగ్రాపర్‌ల ఫోటోల్లో కనిపించేవారు. మార్చి 2008లో, ఫిలిప్పీ అతని చలన చిత్రం ప్రోత్సహిస్తున్నప్పుడు నిర్వహించిన ఇంటర్వ్యూల్లో వారి సంబంధాన్ని మొట్టమొదటిసారిగా నిర్ధారించాడు. విథర్‌స్పూన్ "వోగ్యూ" మ్యాగజైన్ యొక్క నవంబరు 2008 సంచికలోని ఒక ఇంటర్వ్యూలో గైలెన్హాస్‌తో ఆమె సంబంధాన్ని నిర్ధారించింది, తన ప్రియుడు "చాలా మద్దతు ఇస్తున్నాడు" అని చెప్పింది. ఈ జంట నవంబరు 2009లో విడిబోతున్నట్లు వార్తలు వచ్చాయి, కాని ఈ నివేదికను విథర్‌స్పూన్ మరియు గైలెన్హాల్ యొక్క ప్రచురణకర్తలు ఉమ్మడిగా నిరాకరించి, వారు "వారు ఇప్పటికీ కలిసే ఉన్నారని" నిర్ధారించారు.
|DATE OF DEATH=